**KÚPNA ZMLUVA**

**PREDÁVAJÚCI:**

Názov: Obec Heľpa

Zastúpená starostom obce: Petrom Hyriakom

Sídlo: Farská 588/2, 976 68 Heľpa

IČO: 00 313 424

DIČ: 2021223083

Číslo účtu: 2002126001/5600

IBAN: SK09 5600 0000 0020 0212 6001

Banka: Prima banka Slovensko, a. s.

Web. sídlo: [www.helpa.sk](http://www.helpa.sk)

**KUPUJÚCI :**

Meno a priezvisko Ľubica Janková

Dátum narodenia:

Rodné číslo:

Bydlisko:

Číslo OP:

Štátna príslušnosť: SR

**I.**

1. Predávajúci predáva nehnuteľnosti v k. ú. Heľpa vedené na LV č. 701 ako parcela KN C č. p. 812 – druh pozemku záhrada, o celkovej výmere 660 m² , v podiele 1/1.
2. Nehnuteľnosti sa prevádzajú v celosti bez ťarchy do vlastníctva kupujúceho a to nasledovne:

Meno a priezvisko: Ľubica Janková

Dátum narodenia:

Rodné číslo:

Trvale bytom:

Štátna príslušnosť: SR

**V podiele 1/1**

1. Poznamenáva sa, že tento prevod odsúhlasilo Obecné zastupiteľstvo Obce Heľpa Uznesením č.857/2021 , dňa 26.11.2021.

**II.**

1. Predmetom prevodu je nehnuteľnosť – pozemok uvedený v bode 1. tejto zmluvy. Uvedený pozemok záhrada v brehu sa už dlhé roky v rodine p. Jankovej užíva, ale nikdy nebola majetkovo právne vysporiadaná. Záhrada patrila k rodinnému domu, ktorý v súčasnosti vlastní p. Janková a ktorý v súčasnosti rekonštruuje za účelom ďalšieho užívania. Obec Heľpa v súčasnosti nemá v pláne využívať uvedený pozemok na iný účel, preto OZ v Heľpe posúdilo tento stav ako prípad hodný osobitného zreteľa. Týmto rozhodnutím umožníme dať skutkový stav do právneho stavu

**III.**

1. Obecné zastupiteľstvo Obce Heľpa v súvislosti s týmto prevodom Uznesením č. 857/2021, dňa 26.11.2021, odsúhlasilo kúpnu cenu za prevod nehnuteľností podľa tejto zmluvy a to kúpnu cenu vo výške 3,32 Eur za 1m² t.j. 660 x 3,32 = 2191,20 Eur **celková kúpna cena 2 191,20 Eur** (slovom dvetisícstodeväťdesiat jedna eur dvadsať centov)**.**
2. **Táto kúpna cena bude zo strany kupujúceho vyplatená poukázaním na účet predávajúceho IBAN: SK09 5600 0000 0020 0212 6001, najneskôr do troch dní od podpisu tejto zmluvy.**

**IV.**

1. Predávajúci vyhlasuje, že neexistujú žiadne iné kúpne zmluvy, žiadne zmluvy o budúcich zmluvách s tretími osobami, ani nemá vedomosť o žiadnych iných prekážkach (tituloch), ktoré by bránili prevodu vlastníctva k nehnuteľnostiam uvedeným v bode I. tejto zmluvy, a že takýto stav bude zachovaný aj v dobe od podpísania tejto zmluvy do právoplatnosti rozhodnutia príslušnej Správy katastra o povolení vkladu vlastníckeho práva v prospech kupujúceho k nehnuteľnostiam uvedeným v bode I. tejto zmluvy do katastra nehnuteľností. Predávajúci vyhlasuje, že nehnuteľnosti nie sú predmetom súdneho, exekučného príp. iného konania, ktorého dôsledkom by

došlo k obmedzeniu alebo k strate vlastníckeho práva kupujúceho k nehnuteľnostiam uvedeným v bode I. tejto zmluvy. Predávajúci vyhlasuje, že jeho vlastníctvo nehnuteľností je neobmedzené a nesporné, užívanie nehnuteľností nie je obmedzené žiadnou dohodou s treťou osobou, a že k nehnuteľnostiam nebol uplatnený žiadny reštitučný nárok.

1. Predávajúci ďalej vyhlasuje, že nehnuteľnosti uvedené v bode I. tejto zmluvy nemajú žiadne právne ani faktické vady, neviaznu na nich žiadne dlhy, žiadne ťarchy, že nejestvuje vecné bremeno obmedzujúce vlastnícke právo k nehnuteľnostiam uvedeným v bode I. tejto zmluvy v prospech tretích osôb, neexistuje zákonné alebo zmluvné predkupné právo k nehnuteľnostiam uvedeným v bode I. tejto zmluvy a nie je uzavretá žiadna nájomná zmluva o nájme nehnuteľností uvedených v bode I. tejto zmluvy so žiadnou treťou osobou.
2. Predávajúci a kupujúci sa zaväzujú zdržať akéhokoľvek konania, ktorým by mohlo dôjsť k zmareniu tejto zmluvy.

**V.**

1. Všetky náklady spojené s prevodom nehnuteľnosti znášajú kupujúci.

**VI.**

1. Predávajúci je oprávnený odstúpiť od tejto zmluvy, ak kupujúci nezaplatia riadne a včas kúpnu cenu podľa podmienok dohodnutých v článku III. bod 2 zmluvy.
2. Odstúpenie od zmluvy musí byť vyhotovené v písomnej forme a je účinné odo dňa jeho doručenia druhej zmluvnej strane.
3. Zmluvné strany sa dohodli, že odstúpením od zmluvy táto zmluva zaniká. a zmluvné strany sú povinné bez zbytočného odkladu si vydať navzájom všetky plnenia poskytnuté na základe tejto zmluvy, a to najneskôr do 15 dní odo dňa doručenia odstúpenia od tejto zmluvy.
4. Odstúpením od zmluvy zanikajú všetky práva a povinnosti zmluvných strán.

**VII.**

1. Účastníci tejto zmluvy prehlasujú, že ich zmluvná voľnosť nie je obmedzená.
2. Účastníci tejto zmluvy berú na vedomie, že zmluva sa stáva účinnou nasledujúcim dňom po dni zverejnenia, vecnoprávne účinky nadobudne až dňom jej vkladu do katastra nehnuteľností.
3. Zároveň prehlasujú, že táto zmluva bola vypracovaná podľa ich pokynov, porozumeli jej, prečítali ju, uzatvorili ju slobodne, nie v tiesni ani v omyle a na znak súhlasu ju vlastnoručne podpísali.

V Heľpe dňa ......................

................................................... .........................................................

Peter Hyriak – starosta obce Ľubica Janková